b'\n_START_ARTICLE_\nVertybini\xc5\xb3 popieri\xc5\xb3 portfelis\n_START_PARAGRAPH_\nVertybini\xc5\xb3 popieri\xc5\xb3 portfelis \xe2\x80\x93 investuotojo turim\xc5\xb3 vertybini\xc5\xb3 popieri\xc5\xb3 rinkinys, nuosavyb\xc4\x97s teise priklausantis tam tikram asmeniui (fiziniam ar juridiniam). VP portfelis yra sudarytas i\xc5\xa1 dviej\xc5\xb3 ir daugiau vertybini\xc5\xb3 popieri\xc5\xb3 tam, kad b\xc5\xabt\xc5\xb3 galima pasiekti norimus tikslus rizikos ir pelningumo at\xc5\xbevilgiu. Pagrindinis investuotojo tikslas \xe2\x80\x93 suformuoti tok\xc4\xaf vertybini\xc5\xb3 popieri\xc5\xb3 portfel\xc4\xaf, kuris atitikt\xc5\xb3 investuotojo poreikius prisiimamos rizikos ir pelningumo at\xc5\xbevilgiu. Formuojant ir valdant vertybini\xc5\xb3 popieri\xc5\xb3 portfel\xc4\xaf nei\xc5\xa1vengiamai susiduriama su rizika ir pelningumu. Nuo tam tikros sumos rekomenduojamas diversifikavimas, norint valdyti rizik\xc4\x85 bei i\xc5\xa1vengti pernelyg dideli\xc5\xb3 nuostoli\xc5\xb3 nepamatuotai rizikuojant turimomis vertyb\xc4\x97mis.\n_START_SECTION_\nValdymo ypatumai\n_START_PARAGRAPH_\nDiversifikavimas kaip instrumentas yra pla\xc4\x8diai praktikuojamas valdant didel\xc4\x97s vert\xc4\x97s investicij\xc5\xb3 portfelius.'